ممتا چندرکر

ممتا چندرکر  (ولادت: 3 دسمبر 1958ء) چھتیس گڑھ سے تعلق رکھنے والی پدم شری اعزاز لوک گلوکارہ ہیں۔ ان کو چھتیس گڑھ کا بلبل کہا جاتا ہے۔ ممتا چندرکر نے اندرا کالا سنگیت وشو ویودالیہ سے گلوکاری میں پوسٹ گریجویشن ڈگری حاصل کی۔ ممتا چندرکر نے 10 سال کی عمر سے ہی گانے کا آغاز کیا ہے اور پیشہ ورانہ طور پر 1977ء میں آکاشوانی کندرا رائے پور سے آغاز کیا جہاں پر انہیں لوک گلوکارہ کے طور پر لیا گیا تھا۔ ممتا چندرکر کو ان کے کام کے لئے 2016ء میں پدم شری اعزاز ملا۔ انہیں کئی دیگر ریاستی سطح کے ایوارڈ بھی مل چکے ہیں۔ ان کے شوہر پریم چندرکر ہیں جو  چھتیس گڑھ سنیما میں پروڈیوسر اور ہدایت کار ہیں۔

ابتدائی زندگی 
ممتا چندرکر 1958ء میں داؤ مہا سنگھ چندرکر کے ہاں پیدا ہوئی تھی، جنہیں خود لوک موسیقی کا گہرا علم تھا۔ جس وقت بالی وڈ کی موسیقی مقامی لوک موسیقی کو متاثر کررہی تھی، داؤ مہا سنگھ چندرکر نے 1974ء میں "سونہ بہان" کے نام سے ایک کمپنی شروع کی۔ سونہ بہان کا مقصد لوگوں کے دل و دماغ میں لوک میوزک کی روح کو زندہ رکھنا تھا۔ سونہ بہان نے مارچ 1974ء میں چالیس سے پچاس ہزار افراد کے سامنے اپنے فن کا مظاہرہ کیا۔ ڈاؤ مہا سنگھ نے اپنی پوری زندگی لوک موسیقی کو فروغ دینے کے لئے وقف کردی۔ ممتا چندرکر نے ابتدائی اسباق اپنے والد سے خود لیا تھا۔ اس کے بعد ممتا چندرکر نے موسیقی میں مزید تعلیم حاصل کرنے کے لئے اندرا کالا سنگیت وشو ویودالیہ میں داخلہ لیا۔ 1986ء میں، ممتا چندرکرنے چھتگھڑھی سنیما کے ہدایت کار اور پروڈیوسر پریم چندرکر سے شادی کی۔ 1988ء میں اس جوڑے کی ایک بیٹی تھی۔

ایوارڈ 
 پدم شری اعزاز، 2016ء
 پدم وبھوشن، 2019ء
 چھتیس گڑھ وبھوٹی الانکارن، 2019ء
 چھتیس گڑھ رتن، 2013ء
 ڈاؤ ڈولر سنگھ منندراجی ایوارڈ

حوالہ جات 

1958ء کی پیدائشیں
اکیسویں صدی کی ہندوستانی خواتین گلوکارائیں
اکیسویں صدی کے بھارتی گلوکار
بقید حیات شخصیات
بیسویں صدی کی بھارتی گلوکارائیں
بیسویں صدی کے ہندوستانی گلوکار
بھارتی لوک گلوکار
بھارتی لوک گلوکارائیں
رائے پور، چھتیس گڑھ کی شخصیات
فنون میں پدم شری وصول کنندگان
سنگیت ناٹک اکیڈمی ایوارڈ وصول کردہ شخصیات